VILNIAUS APSKRITIES VALSTYBINĖ MAISTO IR VETERINARIJOS TARNYBA

S P R E N D I M A S

DĖL NESAUGAUS PRODUKTO

2007 m. liepos 24 d. Nr. VR1-23

Vilnius

Aš, Vilniaus apskrities valstybinės maisto ir veterinarijos tarnybos viršininkas, apskrities valstybinis veterinarijos inspektorius Jonas Jacunskas, patikrinęs platintojo MAXIMA LT, UAB parduotuvėje (Vilniaus r. sav., Nemenčinė, Švenčionių g. 44, įmonės kodas 123033512, l. e. direktorės pareigas Ieva Grigorjeva) produktą – konservus „Šprotai aliejuje“ dėžutėse po 160 g, pagamintą 2006-09-26, partijos Nr. 492A010056, likutis – 1942 vnt., gautą 2006-11-23 iš UAB „VP Market“ (Vilnius, Savanorių pr. 247), gamintojas – SIA Korall Plus, Latvija, ir remdamasis Nacionalinės veterinarijos laboratorijos 2007-07-24 tyrimų protokolu Nr. 7233 Ch,

nustačiau, kad šis produktas yra nesaugus, t. y. neatitinka Lietuvos Respublikos maisto įstatymo (Žin., 2000, Nr. 32-893) 4 str. 2 d. 1 p., Lietuvos Respublikos produktų saugos įstatymo (Žin., 1999, Nr. 52-1673; 2001, Nr. 64-2324) 4 str. 2 p., 2006 m. gruodžio 19 d. Komisijos Reglamento (EB) Nr. 1881/2006, nustatančio didžiausias leistinas tam tikrų teršalų maisto produktuose koncentracijas, 6 dalies 6.1.3 punkto reikalavimų.

Siekdamas, kad produktas nepatektų vartotojams, ir vadovaudamasis Produktų saugos įstatymo 14, 16, 17 str., nusprendžiu pašalinti produktą iš rinkos.

Sprendimą privaloma vykdyti nuo jo gavimo momento, jei pačiame sprendime nenustatyta vėlesnė data.

Sprendimas per 20 dienų nuo jo priėmimo gali būti apskųstas Vilniaus apygardos administraciniam teismui Administracinių bylų teisenos įstatymo nustatyta tvarka.

Kreipimasis į teismą nesustabdo sprendimo vykdymo, jeigu teismas nenustato kitaip.

VIRŠININKAS	JONAS JACUNSKAS

______________